stanford-oval/wikipedia huggingface dataset:
ספר הבריאה

| --- | --- |

 מידע כללי
 מאת:  נתן העזתי 
 שפת המקור:  עברית
 הוצאה
 תאריך הוצאה:  1670 
 מהדורות נוספות
 תאריך מהדורה מוערת:  "הולצר ספרים" 2019, בעריכת ליאור הולצר
 סדרה
 ספר קודם:  "דרוש התנינים"
 קישורים חיצוניים
 הספרייה הלאומית:  000130126, 000191385, 000124492
 
ספר הבריאה נכתב על ידי אברהם נתן בנימין בן אלישע חיים אשכנזי, המכונה נתן העזתי, הוא ספר הקבלה המרכזי של התנועה השבתאית.
כתיבת הספר ומטרתו

הספר נכתב בשנת 1670 והוא מתאר את התאולוגיה הקבלית השבתאית בהקשר למצוות ההלכה, וכן להצדיק בכלי הקבלה הלוריאנית את התאסלמותו של שבתי צבי.
הספר הועתק במספר כתבי-יד ששרדו, עד אשר הגיעו לידי ההיסטוריון וחוקר הקבלה חיים וירשובסקי בשנות השלושים והארבעים של המאה ה-20, באוניברסיטה העברית בירושלים. וירשובסקי החל מפעל של עריכה מדעית של החיבור ואף פרסם חלק קטן ממנו, אולם הוא לא השלים את העבודה טרם מותו ב-1977. בספרייה הלאומית קיימים מספר כתבי-יד שחלקם גם נסרקו וזמינים באתר הספרייה.
בשנת 2019, הודפסה לראשונה מהדורה מלאה של הספר, יחד עם מחקר מקיף שערך חוקר השבתאות ליאור הולצר, בהוצאת הספרים "הולצר ספרים". הולצר סקר עשרות ארכיונים במספר מדינות ומצא 26 העתקים שונים של הספר ויצר ספר מאוחד. הטקסט המקורי והניתוח של הטקסט שערך הולצר נכללים במהדורה שפרסם.
הולצר הסביר:
"לא בכל יום יש כזאת זכות והזדמנות גדולה להשיב ספר אבוד לארון הספרים היהודי. מדובר לדעתי על אחד מגדולי הרבנים היהודיים של הדורות האחרונים שהיה דמות הלכתית בקנה מידה רחב ומשמעותי. מדובר על טקסט שאין שני לו ברחבי הספרות העברית, הרבנית והמשיחית."
לקריאה נוספת

ספר הבריאה לנתן העזתי / מהדורה ביקורתית וניתוח: ליאור הולצר, הולצר - ספרים, 2019.
אגרת נתן העזתי: על שבתי צבי והמרתו / הוציא לאור גרשם שלום, ירושלים: חמו"ל, תשכ"ח
בעקבות משיח: אוסף מקורות מראשית התפתחות האמונה השבתאית / מלוקטים מתוך כתביו של ר’ אברהם בנימין נתן בן אלישע חיים אשכנזי המכונה נתן העזתי; יוצאים לאור מתוך כתבי היד על ידי גרשם שלום, ירושלים: ספרי תרשיש, תש"ד.
אברהם אלקיים, סוד האמונה בכתבי נתן העזתי (חיבור לשם קבלת תואר דוקטור לפילוסופיה; בהדרכתו של פרופ' יהודה ליבס), האוניברסיטה העברית, כסלו תשנ"ד (תקציר, באנגלית).
הערות שוליים

↑  אושי דרמן, היום שבו עזה הדהדה רוחניות ודבר נבואה ברחבי העולם היהודי, באתר הארץ, 21 בנובמבר 2019
↑  רשימתי העתקים באתר הספרייה הלאומית
↑  חנן גרינווד, החרדים זועמים: ספר קבלי סודי הודפס לראשונה, באתר "ישראל היום", ‏30 אוקטובר 2019
ערך זה הוא קצרמרבנושא ספרות. אתם מוזמנים לתרום לוויקיפדיה ו.
יאנדקס. דיסק

| --- | --- |

 סוג:  אחסון ענן 
 תקופת הפעילות:  אפריל 2012 – הווה (כ־12 שנים) 
 מייסדים:  יאנדקס 
 disk.yandex.ru
 
יאנדקס. דיסק (ברוסית: Яндекс.Диск) הוא שירות אחסון ענן בבעלות יאנדקס המאפשר למשתמשים לאחסן את הנתונים שלהם בשרתים ב"ענן" ולהעבירם למשתמשים אחרים באינטרנט. העבודה מבוססת על סנכרון נתונים בין מכשירים שונים. במאי 2012, רישום משתמשים חדשים היה זמין בהזמנה בלבד. כעת, רישום משתמשים זמין לכולם. בעבר לפני השקת השירות, פונקציית אחסון קובצי המשתמש ביאנדקס בוצעה על ידי השירות "יאנדקס. נארוד".
המתחרים העיקריים של שירות זה הם ענן Mail.Ru, Google Drive, Dropbox, ו-OneDrive.
אחסון

השירות הוא חינמי, אך ישנן אפשרויות בתשלום להרחבת שטח הדיסק הזמין. כברירת מחדל, 10 ג'יגה של שטח מסופק וניתן להרחיבם ל-20 או יותר. משתמשים שהשתמשו באופן פעיל בצ'אט ב"יאנדקס. דואר" קיבלו באופן אוטומטי שטח נוסף של 10 ג'יגה בייט ב"יאנדקס. דיסק" כאשר הצ'אט הוסר מהדואר. על ידי תשלום עבור מנוי לאפליקציית Yandex.Music לאייפון בדצמבר 2012, אפשר היה לקבל עוד 10 ג'יגה לשנה. השירות מפעיל מעת לעת קידומי מכירות שבהם משתמשים משתתפים יכולים לקבל שטח נוסף. אחת הפעולות הללו נערכה במשותף עם סמסונג. בעת רכישת דגמים מסוימים של מחשבים ניידים, הוענקו למשתמש 250 (200) ג'יגה בייט בשירות "יאנדקס. דיסק". ב-23 בדצמבר 2013 יאנדקס הכינה מתנה לשנה החדשה לכל משתמשי השירות: +2014 מגה בייט לשנה ללא תוספת תשלום.
תיקיות משותפות שקיבלו גישה למשתמש אינן תופסות מקום בדיסק שלהם, תיקייה משותפת תופסת מקום רק בדיסק של הבעלים שלה.
תכונות > יכולות ממשק אינטרנט

הורדת קבצים עד 50 ג'יגה בייט.
אחסון קבצים לזמן בלתי מוגבל.
העברת קבצים דרך חיבור מוצפן.
סריקת אנטי-וירוס של קבצים.
סנכרון קבצים בין כל מכשירי המשתמש.
השגת קישורים ציבוריים לקבצים שהועלו לצורך שיתוף.
נגן פלאש אינטרנט מובנה להפעלת מוזיקה ווידאו.
הצגת מסמכים בפורמט נוח.
הצגת קבצים גרפיים שאינם אינטרנטיים (פורמטים גרפיים)
יכולת לערוך תמונות שהועלו באמצעות עורך הגרפיקה המובנה.
ניהול קבצים שפורסמו על ידי המשתמש.
חיפוש קבצים מצורפים שנשלחו או התקבלו בדוא"ל.
היכולת לפתוח גישה למספר משתמשים כדי להציג או לערוך קבצים בתיקיות.
תכונות > פלטפורמות עיקריות

גרסת רשת. ממוקם ב"יאנדקס. דואר", בכרטיסייה "דיסק".
גרסת שולחן עבודה עבור Windows XP / Vista / 7 / 8 / 10, MacOS ו-לינוקס.
גרסת מובייל ל-iOS, Android ו-Windows Phone .
תכונות > פורמטים נתמכים של קבצים

"יאנדקס. דיסק" תומך בצפייה והשמעה מקוונת של קבצים בפורמטים הבאים:
מסמכים - DOC / DOCX, XSL / XSLX, PPT / PPTX, OpenDocument, ODS, ODP, CSV, RTF, TXT, PDF;
תמונות - JPEG, PNG, GIF, BMP, TIFF, NEF, EPS, PSD, CDR, AI;
ארכיונים - ZIP, RAR, Tar;
וידאו - MP4, WMV, MKV, AVI;
אודיו - AAC, MP3, MKA;
ספרים - FB2, EPUB.
ראו גם

מחשוב ענן
הערות שוליים

↑  Сергей и Марина Бондаренко. (2012-04-13). "«Яндекс.Диск»: синхронизация — это модно!". 3DNews. נבדק ב-2012-04-17.
↑  Mail.ru запустил конкурента «Яндекс. Диску» и Google Drive
↑  "Как скачать и как пользоваться Яндекс диском". אורכב מ-המקור ב-2016-11-08. נבדק ב-2020-10-28.// "איך להוריד ולהשתמש ב'יאנקס. דיסק'", כתבת תסקיר ברוסית
↑  «Яндекс» запустил облачное файлохранилище
↑  Терабайты облачного места(הקישור אינו פעיל)
↑  Яндекс закрывает Чат в Я.Почте и дарит взамен 10 гигов к Диску
↑  Музыкальный Диск в вашем iPhone(הקישור אינו פעיל)
↑  "Текущие акции Яндекс точка ДискаБ". אורכב מ-המקור ב-2013-05-18. נבדק ב-2013-05-30.
↑  "250 гигабайт в подарок". אורכב מ-המקור ב-2013-05-18. נבדק ב-2013-05-30.
↑  Скачать Яндекс. Диск
↑  "Настроить общий доступ к папке" (ברוסית). נבדק ב-2018-05-06.
↑  "Загрузка файлов и папок на Диск" (ברוסית). נבדק ב-2018-05-06.
↑  Ссылки на страницу загрузки и предпросмотра файлов, а не на сами файлы
↑  "Общие папки в Я.Диске". אורכב מ-המקור ב-2012-11-29. נבדק ב-2012-11-22.
↑  Яндекс.Диск для Win8 (ארכיון)
מאיר צור

מאיר צור (נולד ב-12 ביוני 1964) הוא פוליטיקאי ישראלי, המשמש כראש המועצה אזורית הערבה התיכונה.
ביוגרפיה

שירת בצה"ל כקצין בצנחנים
ב-2011 נבחר בבחירות מיוחדות לשמש כמזכ"ל תנועת המושבים, בתקופת כהונתו פרשה תנועת הנוער בני המושבים מהנוער העובד והלומד. לאחר התפטרות קודמו בתפקיד איתן בן דוד, בתפקיד זה החזיק עד 2021 אז נבחר לראשות המועצה האזורית ערבה תיכונה בבחירות מיוחדות. כמו כן שימש כיושב ראש התאחדות החקלאים.
היה חבר מפלגת העבודה עד ל-2018 אז הצטרף למפלגת כולנו.
בעברו שימש יושב ראש אגדות השיווק של חקלאי עין יהב, בכיר באגרקסקו וחבר מועצת המנהלים של תנובה.
באפריל 2021 מונה לתפקיד ראש המועצה על ידי שר הפנים אריה דרעי לאחר שלא היו מתמודדים נוספים לתפקיד במקומו של אייל בלום שהתפטר.
בבחירות לרשויות המקומיות 2024 נבחר לקדנציה שנייה לאחר שגבר על יריבו מור זילברשטיין בסיבוב הראשון.
צור תושב עין יהב נשוי ואב ל-2.
הערות שוליים

↑  עמירם כהן, מאיר צור ממושב עין יהב נבחר למזכ"ל תנועת המושבים, באתר TheMarker‏, 26 בינואר 2011
↑  עמירם כהן‏, מאיר צור ממושב עין יהב נבחר למזכ"ל תנועת המושבים, באתר וואלה, 26 בינואר 2011
↑  מאיר צור נבחר לקדנציה שנייה בתנועת המושבים
↑  מזכ"ל תנועת המושבים הצטרף ל"כולנו"
אנרגיה גאותרמית

תיאור כללי של הסביבה האופיינית לתחנת כוח גאותרמית
המבנה הפנימי של כדור הארץ
אזורים פעילים בקרום כדור הארץ: תנועת הלוחות ואזורים פעילים וולקנית
תמונה של תחנת כוח גאותרמית בנבדה, ארצות הברית
אנרגיה גאותרמית היא אנרגיה תרמית שמקורה בכדור הארץ. ניתן להשתמש באנרגיה זו לייצור חשמל.
המושג גאותרמי מקורו במילים היווניות גא (γη) שפרושה ארץ, ותרמוס (θερμος) שפרושה חום. החום נובע מתוך פנים כדור הארץ, מתחת לקרום כדור הארץ. מקור אנרגיה זה נחשב למקור שאינו מתכלה. האזורים בעולם שבהם האנרגיה הגאותרמית זמינה הם האזורים הפעילים מבחינת פעילות טקטונית. החום עולה לפני השטח באזורים וולקניים עם הלבה הרותחת שמקורה במעמקים, או בצורת מים חמים, או קיטור מגייזרים.
היסטוריה

המקום הראשון שבו יוצר חשמל מקיטור גאותרמי, כלומר קיטור שמקורו מן האדמה, היה לרדרלו (Larderello) באיטליה. ההצלחה סימנה את הערך הכלכלי של השימוש בחום הגאותרמי בתעשייה. ייצור החשמל הגאותרמי במקום היה הצלחה כלכלית. ביפן נקדחה באר גאותרמית בשנת 1919 ובאזור הגייזרים אשר בקליפורניה שבארצות הברית ב-1921. בשנת 1958 החלה לפעול תחנת כוח גאותרמית קטנה בוואירקאי שבניו זילנד, ובמקסיקו ב-1959. ההספק הגאותרמי ממתקנים בעולם היה בשנת 1995 - 6,833 מגה-ואט וב-2000 - 7,974 מגה-ואט. השימוש באנרגיה גאותרמית שלא לצורך ייצור חשמל הסתכם בשנת 2001 בכ-20,000 מגה-ואט חום, לערך. לאנרגיה הגאותרמית תפקיד חשוב במאזן האנרגטי של מדינות מתפתחות כמו הפיליפינים, ניקרגואה, אל סלוודור, קוסטה ריקה, קניה, אינדונזיה ומקסיקו.
ייצור חשמל

השדה הגאותרמי הגדול בעולם נמצא באזור הגייזרים בקליפורניה, צפונית לסן פרנסיסקו. ייצור החשמל במקום, שהחל כבר בשנת 1960, הגיע ליותר מאלפיים מגה-ואט ב-2001. שדה גדול נוסף בארצות הברית נמצא באזור הסלטון סי. נוסף לארצות הברית מייצרים חשמל גאותרמי גם באיטליה, צרפת, ניו זילנד, מקסיקו, ניקרגואה, קוסטה ריקה, רוסיה, איסלנד, הפיליפינים, אינדונזיה, יפן, קניה, אתיופיה וגואטמלה. גם קנדה בוחנת אפשרות להפקת חשמל בעזרת מקור גאותרמי. ברוב המקומות מפיקים את החשמל על ידי שימוש בקיטור, במיעוטם ממים חמים. כך למשל באיסלנד, בנוסף לייצור חשמל, המים מחוממים עד לטמפרטורה של כ-82 מעלות צלזיוס ומוזרמים לצנרת של עיר הבירה רייקיאוויק, שם הם משמשים לרחצה, הסקה ואף להפשרת שלג וקרח מהמדרכות.
טכנולוגיות שונות

ישנם מקומות בהם הזרם הגאותרמי פורץ ישירות מהאדמה, למשל בגייזרים. בדרך כלל צריך לקדוח באר אל תוך המאגר התת-קרקעי. גם במקרה של קידוח באר ישנה אפשרות שהלחץ במאגר מספיק גבוה, והזרם הגאותרמי יפרוץ בעצמו מפתח הבאר. ישנה גם אפשרות להתקין משאבה לתוך הבאר ולשאוב את המים החמים מהמאגר אל ראש הבאר. מקור החום הגאותרמי, הזמין לשימוש, נובע בדרך כלל מתערובת של מים חמים וקיטור.
רוב תחנות הכוח לייצור חשמל ממקורות גאותרמיים משתמשות בקיטור, ומחזירות את המים החמים ללא שימוש חזרה לאדמה.
במקרים בהם טמפרטורת הזרם הגאותרמי אינה גבוהה דיה, כמות המים בתערובת גבוהה והקיטור דל מכדי לשמש להפקת חשמל יעילה, או אף איננו קיים לעיתים (למשל, כאשר משתמשים במשאבה). במקרים אלה ניתן להשתמש בטכנולוגיה בינארית: המים שחוממו על ידי הזרם הגאותרמי מחממים, בעזרת מחליפי חום, גז הרותח בטמפרטורה שנמוכה מנקודת הרתיחה של המים - כגון בוטאן או פנטאן. גז זה מתפשט בטורבינה וגורם לסיבוב של הגנרטור ולייצור חשמל. יחידה בינארית כזו יכולה לשמש גם לניצול אנרגיית החום של הקיטור, על ידי שימוש במחליף חום בצד הקיטור.
פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
דרך אחרת לייצור חשמל גאותרמי, שפותחה במעבדה הלאומית לוס אלמוס בארצות הברית, ונבחנת בשנים האחרונות, בין היתר, בעמק הריין בצרפת, היא שיטה הקרויה EGS; השיטה ישימה במקומות בהם מצוי מקור חום יחסית קרוב לפני הקרקע (בסביבות 5 קילומטר) ללא מים. מקום כזה מוגדר כסלעים יבשים (dry rocks) וניצולו דורש תהליך מורכב של החדרת מים שיחוממו, ושאיבתם, או הוצאת התערובת של מים חמים וקיטור - לשימוש בתחנת הכוח הגאותרמית. בבאר כזו מבצעים מספר קידוחים עמוקים לעומק שבו נמצאים הסלעים, ומזרימים בצינור אחד מים ובצינור האחר (או אחרים) עולים אדי המים החמים אל פני השטח ומניעים טורבינת חשמל.
על פי אומדנים שנעשו, כ-60% מפני כדור הארץ מתאימים לשימוש בשיטה זו, ולכן מומחים בתחום של האנרגיה הגאותרמית מאמינים כי שיטה זו תוכל להוות תחליף נפוץ לשימוש בדלקי מאובנים, לאחר שהמדענים והמהנדסים יתגברו על הקשיים הטכניים וההנדסיים שכרוכים בכך. מחקר ב-MIT העריך את הפוטנציאל האנרגטי של יישום טכנולוגיה זו בארצות הברית לבדה בכ-100 ג'יגה-ואט. ב-2008 הכריזה חברת אורמת הישראלית על תחילת ניסוי בטכנולוגיה זו, בשיתוף משרד האנרגיה האמריקאי, באתר תחנת הכוח דזרט פיק.
הזרקה

בשנים האחרונות, עם גידול המודעות לאיכות הסביבה, מרבים להחזיר לקרקע את המים החמים ואת הקונדנסט שהתעבה מן הקיטור במהלך תהליך ייצור החשמל. החדרת המים חזרה לקרקע נעשית בדרך כלל בלחץ, תוך שימוש בבארות הזרקה מיוחדות. המיקום והעומק של בארות ההחדרה נבחרים בקפדנות כדי לא לקרר ולא להשפיע לרעה על המאגר הגאותרמי שבו משתמשים להפקת החשמל. התופעה של קירור המאגר וירידת הלחץ של בארות ההפקה הן תופעות ידועות הדורשות קידוחים חדשים, או טיפול חוזר בבארות קיימים, לאורך חיי תחנת הכוח הגאותרמית.
בישראל

חברת אורמת טכנולוגיות (בעבר "אורמת") שנוסדה בישראל, ובה מתרכזת פעילות הפיתוח והייצור שלה, פועלת בתחום מאז שנות השמונים של המאה העשרים. החברה בונה ומתפעלת תחנות כוח גאותרמיות באתרים רבים בעולם, ומוכרת רכיבים לשימוש מפעילים אחרים.
ב-2009 התגלה לראשונה בישראל מקור גאותרמי המתאים לייצור חשמל, ברמת הגולן.
ראו גם

אנרגיה חלופית
לקריאה נוספת

Geothermal Energy Utilization and Technology Edited by Mary H Dickson & Mario Fanelli, 2005. Published by Earthscan UK &USA
Power from the Earth Geothermal development in New Zealand Published by ECNZ Geothermal Group, Wairakei, ISBN 0-477-01715-0
McGraw-Hill Encyclopedia of Engineerung, Sybil P. Parker Editor in Chief. 1983 McGraw-Hill Book Company ISBN 0-07-045486-8
הערות שוליים

↑   גדעון לב, ייתכן שמתחת לרגלינו נמצא פתרון למשבר האקלים. השאלה היא איך להגיע אליו, באתר הארץ, 15 במרץ 2024
↑  גיא רולניק, יורם גביזון, גוגל במשא ומתן עם אורמת על שיתוף פעולה; סרגיי ברין: אנו מדברים איתה בנוגע לאנרגיה חלופית, באתר TheMarker‏, 18 במאי 2008
↑  יעל עברי-דראל, מחקר: יש חשמל מתחת לאדמה ברמת הגולן, באתר ynet, 30 במרץ 2009
| אנרגיה מתחדשת |
| --- | --- | --- |
| אנרגיה סולארית | תא פוטו-וולטאי • פאנל סולארי • מגדל שמש • טורבינה סולארית • ארובת שרב (טכנולוגיה מוצעת) • בריכת שמש • דוד שמש • לייזרים שאובי-שמש • הליוסטט • תנור שמש |  |
| אנרגיית רוח | טורבינת רוח • טחנת רוח |  |
| אנרגיית מים | אנרגיה הידרואלקטרית • תחנת כוח הידרואלקטרית • אנרגיית גלים • אנרגיית גאות ושפל • טחנת מים • מבטשה • אנרגיה שאובה |  |
| כוחות נוספים | דלק ביולוגי (ביו דיזל) • ביוגז • אנרגיה גאותרמית |  |
| --- | --- |
בקרת זהויות :  NLI: 987007565445305171  GND: 4020285-9  LCCN: sh85054271  NDL: 00573052  NKC: ph120547
קוואלקום

| --- | --- |


 נתונים כלליים
 סוג:  חברה ציבורית הנסחרת בנאסד"ק: QCOM
 בורסה:  נאסד"ק (QCOM) 
 מייסדים:  ארווין ג'ייקובס, אנדרו ויטרבי 
 תקופת הפעילות:  יולי 1985 – הווה (כ־39 שנים) 
 חברות בנות:  Qualcomm MEMS Technologies  Qualcomm Communications SARL  קוואלקום (קנדה)  קוואלקום (הממלכה המאוחדת)  Qualcomm Atheros 
 מיקום המטה:  סן דייגו 
 משרד ראשי:  ארצות הברית סן דייגו, קליפורניה, ארצות הברית
 ענפי תעשייה:  תעשיית המוליכים למחצה, טלקומוניקציה, שידורי רדיו 
 מוצרים עיקריים:  מוליכים למחצה
 שווי שוק:  192.62 מיליארד דולר (7 בנובמבר 2024)
 הכנסות:  14.96 מיליארד דולר (2011)
 רווח תפעולי:  15,860,000,000 דולר אמריקאי (נכון ל־2022) 
 רווח:  4.26 מיליארד דולר (2011)
 הון עצמי:  9,950,000,000 דולר אמריקאי (נכון ל־26 בספטמבר 2021) 
 יו"ר:  פאול א. ג'ייקובס 
 מנכ"ל:  סטיב מולנקופף 
 עובדים:  30,500 (נכון ל־25 בספטמבר 2016) 
  
 qualcomm.com
 
קוואלקום (באנגלית: Qualcomm Incorporated) היא חברה אמריקאית רב-לאומית וציבורית שמנייתה נסחרת בנאסד"ק, שבסיסה שוכן בסן דייגו, קליפורניה. קוואלקום היא חברה המתכננת רכיבי מוליכים למחצה אינטגראליים בעיקר לתחום תקשורת הנתונים האלחוטית ופועלת בשיטת ה-Fabless. השם Qualcomm הוא הלחם בסיסים של Quality Communications.
בישראל

ב-1993 הוקם סניף קוואלקום ישראל בחיפה. ראשיתו היה במשרד בדירה ברחוב חניתה בחיפה בהובלתו של ד"ר יוסף שפירא (ג'ו שפירא) שהתמחותו היא אלמ"ג. ב-1994 התמנה אור עמרי כמנכ"ל קוואלקום ישראל, ובתקופה זאת עברו משרדי החברה ממת"ם אל משרדים זמניים בטירת הכרמל, בהמתנה לבנייתו של בנין אומגה באזור. עם עזיבתו בשנת 1997 נתמנה להוביל את קוואלקום ישראל ד"ר (בעשור השני של המאה ה-21, פרופסור) אפי זהבי, שהתמחותו הייתה אלגוריתמי תקשורת. ּלאחר מכן נתמנה אייל בר דוד למנכ"ל קוואלקום ישראל, וכיהן עד 2013. בשנה זו נחגגו 20 שנה לקוואלקום ישראל ובמעמד זה, תרם פרופסור ארווין ג'יקובס 20 מיליון דולר לטכניון. בשנה זאת התחלף מנכ"ל קוואלקום ובמקומו מונה אריק מימרן. בשנת 2017 עזב אריק מימרן את תפקידו וסניף חיפה נוהל ישירות על ידי ארצות הברית סן-דייגו ולאחר כמה חודשים נתמנה אלישע אולמר לנהל את סניף חיפה.
בשנת 2015 תרם מייסד קוואלקום פרופסור אנדרו ויטרבי 50 מיליון דולר לפקולטה להנדסת חשמל בטכניון. זו היא תרומתו השנייה לפקולטה להנדסת חשמל כאשר הראשונה הייתה גם היא בסך 50 מיליון דולר.
קוואלקום רכשה חברות אחדות בישראל:
בשנת 2010 רכשה קוואלקום את חברת ההזנק iSkoot הישראלית מבית שמש אשר התמחתה באפליקציות, שווי העסקה 70 מיליון דולר. בשנת 2014 סגרה את הפעילות בבית שמש ופיטרה את כל העובדים.
בשנת 2012 רכשה קוואלקום את חברת ההזנק Design-Art הישראלית מהוד השרון תמורת 100 מיליון דולר ואשר עוסקת בתכנון MODEM לתחנות בסיס קטנות מסוג FEMTO.
בשנת 2012 רכשה קוואלקום את חברת ההזנק EPOS הישראלית אשר פיתחה אפליקציות אולטראסאונד כגון עטים וזיהוי מחוות תמורת 30 מיליון דולר.
בשנת 2014 רכשה קוואלקום בכ-400 מיליון דולר את חברת ההזנק WILOCITY הישראלית בקיסריה אשר פיתחה שבב לתקן IEEE802.11AD בתדר 60 גיגהרץ לאינטרנט אלחוטי מהיר ברוחב סרט 1.76 גיגהרץ. כמו כן רכשה בכ-45 מיליון את חטיבת המצלמות של חברת CSR, חטיבה שמקורה ברכישת "צורן" ב-2011. בסוף 2014 רכשה קוואלקום את שאר חברת CSR הבריטית.
במאי 2023 הודיעה קוואלקום על כוונתה לרכוש בכ-350 מיליון דולר את חברת אוטוטוקס (Autotalks) המפתחת שבבי תקשורת מסוג V2X (Vehicle-to-everything) אולם הרכישה בוטלה לאחר התמשכות תהליכי האישורים הרגולטוריים.
קוואלקום הייתה בין המשקיעים בחברת ההזנק Waze הישראלית. ב-2012 הודיעה על שיתוף פעולה עם חברת Project RAY ליצירת סמארטפון מונגש לעיוורים ולקויי ראייה.
הערות שוליים

↑  אסף גלעד, קוואלקום משלימה ההשתלטות על צורן: רכשה את CSR הבריטית ב-2.5 מיליארד דולר, באתר כלכליסט, 15 באוקטובר 2014
↑  מאיר אורבך ואסף גלעד, קוואלקום תפטר עוד עובדים, וב-HP ממתינים להודעה, באתר כלכליסט, 17 בספטמבר 2015
↑  גל פיטורין בקוואלקום
גל קיצוצים בקוואלקום
↑  קוואלקום נאלצה לשלם 975 מיליון דולר קנס לממשלת סין
↑  קוואלקום נחשפה לתביעה באירופה
↑  שירה קרפיק ספיר, ‏עוד עסקת ענק: קוואלקום רוכשת את NXP ב-47 מיליארד דולר, באתר גלובס, 27 באוקטובר 2016
↑  Cutress, Ian. "Analyzing Falkor's Microarchitecture: A Deep Dive into Qualcomm's Centriq 2400 for Windows Server and Linux". נבדק ב-2017-11-17.
↑  "48 ליבות ARM לשרתים: המיזם המסקרן של קוואלקום מושק רשמית". HWzone. 2017-11-17. אורכב מ-המקור ב-2017-11-18. נבדק ב-2017-11-17.
↑   בלומברג, קואלקום הגישה תביעה בסין: דורשת לעצור את ייצור ומכירת האייפון במדינה, באתר TheMarker‏, 13 באוקטובר 2017
↑  Merced, Michael J. de la; Sorkin, Andrew Ross; Tsang, Amie (2017-11-13). "Qualcomm Rebuffs Broadcom, and Missouri Subpoenas Google: DealBook Briefing". The New York Times (באנגלית אמריקאית). ISSN 0362-4331. נבדק ב-2017-11-17.
↑  Antitrust: Commission fines Qualcomm €997 million for abuse of dominant market position, European Commission, 24 January 2018
צבי קצבורג, ועדת ההגבלים האירופית קנסה את קוואלקום ב-1.2 מיליארד דולר, "אנשים ומחשבים", 24 בינואר 2018
↑  Qualcomm and Apple Agree to Drop All Litigation, Qualcomm, ‏2019-04-16 (באנגלית)
↑  Qualcomm and Apple agree to drop all litigation, Apple Newsroom (באנגלית)
↑  עומר כביר, המחשבים החדשים של מיקרוסופט הם איום כפול על אינטל ואפל, באתר כלכליסט, 21 במאי 2024
↑  גיא גרימלנד, קוואלקום קונה את הסטארט-אפ הישראלי iSkoot בעד 80 מיליון דולר, באתר TheMarker‏, 13 באוקטובר 2010
↑  שמוליק שלח, ‏אחרי מו"מ ארוך: קוואלקום רוכשת את דיזיין ארט ב-120–140 מ' ד', באתר גלובס, 22 באוגוסט 2012
↑  בר בן-ארי, ענבל אורפז, קוואלקום אישרה את רכישת אפוס הישראלית; היקף העסקה: 20-30 מיליון דולר, באתר TheMarker‏, 17 בנובמבר 2012
↑   ענבל אורפז, קוואלקום מאשרת: רכשנו את וילוסיטי הישראלית בכ-400 מיליון דולר, באתר TheMarker‏, 3 ביולי 2014
↑   ענבל אורפז, קוואלקום רוכשת חטיבת המצלמות של CSR ישראל ב-45 מיליון ד', באתר TheMarker‏, 1 ביולי 2014
↑  קואלקום רוכשת את אוטוטוקס הישראלית, באתר TechTime‏, 8 במאי 2023
↑  מאיר אורבך, קוואלקום ביטלה את ההסכם לרכישת חברת השבבים הישראלית אוטוטוקס, באתר כלכליסט, 23 במרץ 2024
↑  חגי גולן, ‏עסקת השנה בהיי-טק הישראלי: גוגל בדרך לרכוש את Waze תמורת כ-1.3 מיליארד דולר, באתר גלובס, 9 ביוני 2013
↑  Qualcomm Developing Android Phone for the Blind, אתר tom's hardware‏, 23 באוקטובר 2012
| --- | --- |
בקרת זהויות :  NLI: 987007325190805171  GND: 5148186-8  ISNI: 0000 0001 0568 0656  LCCN: n92096607  VIAF: 158419495   WorldCat (עם VIAF): 158419495
שמואל אלבז

| --- | --- |

 לידה:  1966 (בן 58 בערך) באר שבע, ישראל
 מוקד פעילות:  ישראל 
 עיסוק:  מוזיקאי, מנצח, נגן מנדולינה, מעבד, מתזמר
 סוגה:  מוזיקה קלאסית, מוזיקת עולם, מוזיקה אנדלוסית
 שפה מועדפת:  עברית 
 כלי נגינה:  מנדולינה
 http://www.shmuelbaz.com
 
שמואל אלבז (נולד בשנת 1966) הוא מוזיקאי, מנצח, מעבד, מתזמר ונגן מנדולינה ישראלי.
ביוגרפיה

אלבז נולד וגדל בבאר שבע. הוא בוגר הקונסרבטוריון העירוני באר שבע, האקדמיה למוסיקה ולמחול בירושלים בפקולטות לביצוע וניצוח, והאקדמיה למוזיקה באמסטרדם.
השתלם אצל המנצחים מנדי רודן, סטנלי ספרבר, ליאור שמבדל, פטר אטווש, דויד פורסליין ורולנד קיפט. ניצח על התזמורת הקאמרית החדשה של אמסטרדם ועל התזמורת הסימפונית של הארלם.
בין השנים 2002–2014 שימש כמנהל המוזיקלי והמנצח הראשי של התזמורת האנדלוסית הישראלית, יחד איתה הוא זכה בשנת 2006 בפרס ישראל על תרומה לחברה ולמדינה בתחום התרבות. בין השנים 2016–2021 שימש אלבז בתפקיד מנהל אמנותי עמית של תזמורת נתניה הקאמרית הקיבוצית.
אלבז מופיע כמנצח וכסולן במנדולינה במדינות רבות בעולם וכן עם מרבית התזמורות החשובות בישראל, בהן התזמורת הפילהרמונית הישראלית, התזמורת הקאמרית הישראלית, התזמורת הסימפונית ירושלים, אנסמבל המאה ה-21, התזמורת הסימפונית הישראלית ראשון לציון, הסינפונייטה הישראלית באר שבע, תזמורת האופרה הקאמרית, סימפונט רעננה, תזמורת הבמה הישראלית ועוד.
אלבז עוסק כמעבד ומתזמר בהפקות מוזיקליות ובהקלטות רבות עבור תזמורות, זמרים ואמנים רבים. אלבז הקים וניהל מוזיקלית את רביעיית המנדולינות רביעיית קרמן. באוגוסט 2003 זכה בפרס ראשון עם רביעייתו בתחרות בינלאומית יוקרתית להרכבי כלי פריטה, שנערכה בלה ריוחה, ספרד. אלבז הקליט את הסונטות והפרטיטות לכינור סולו מאת יוהאן סבסטיאן באך בהקלטת בכורה עולמית, במנדולינה, וכן מחזור של סונטות לכינור מאת מוצרט בהקלטת בכורה עולמית במנדולינה. ההקלטות זכו להתעניינות ולהשמעות רבות בתחנות רדיו ברחבי העולם. בשנת 2000 יזם אלבז את "הפסטיבל הבינלאומי לכלי פריטה" בבאר שבע, ושימש גם כמנהלו האמנותי. בשנת 2007 זכה בפרס באר שבע למצוינות בתחום המוזיקה. אלבז עוסק במקביל לעבודתו כמוזיקאי, גם בחינוך מוזיקלי בבתי ספר, קונסרבטוריונים ומכללות.
בשנים 2005-2002 שימש כמרצה באוניברסיטת חיפה בחוג למוזיקה ובחוג ללימודים רב תחומיים, ועסק בהוראת מקצועות תורת המוזיקה ותיזמור. בשנת 2004 הקים את בית הספר למוזיקה בנתיבות, ומאז מנהל אותו. עוסק בחינוך למצוינות ובטיפוח מרכזי מצוינות בנגב. אלבז קיים הרצאות ביחידה למצוינות בחינוך באוניברסיטת בן-גוריון בנגב, משנת 2011 הוא מרצה וחבר סגל בחוג לאומנויות הקול והמסך במכללה האקדמית ספיר.
חיים אישיים

אלבז נשוי ואב לשניים, מתגורר בגבעות בר.
שארלוט אליזבת טונה

| --- | --- |

 לידה:  1 באוקטובר 1790 נוריץ', הממלכה המאוחדת 
 פטירה:  12 ביולי 1846 (בגיל 55) רמסגייט, הממלכה המאוחדת 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 שם עט:  Charlotte Elizabeth 
 שפות היצירה:  אנגלית 
 תקופת הפעילות:  מ-המחצית הראשונה של המאה ה-19
 
כריכת הספר "אריה יהודה" ועליה מוטבעים סמלי האריות של אנגליה
שארלוט אליזבת טוֹנָה (Charlotte Elizabeth Tonna; ‏1 באוקטובר 1790, נוריץ', אנגליה – ‏12 ביולי 1846, רמסגייט (אנ'), אנגליה) הייתה סופרת אנגלייה, שהטיפה בכתביה לאוונגליזם האנגליקני ולדחיית הקתוליות, גילתה עניין רב ביהדות, והעלתה בכתביה את חזון שיבת עם ישראל לארצו.
קורות חייה

שארלוט אליזבת נולדה למשפחה אנגליקנית שמוצאה מאירלנד. היא החלה בכתיבת סיפורת בגלל אילוצי פרנסה אחרי מות אביה הכומר ב-1812, והמשיכה בחיבור מאמרים ודרשות ובעריכת קונטרסים וכתבי עת של אגודות דתיות. היא פרסמה את דבריה בשם העט "שארלוט אליזבת" מחשש לרדיפות בשל ביקורתה על הכנסייה הקתולית. חלק מחיבוריה הוכנסו לרשימת הספרים האסורים. שארלוט אליזבת נודעה כלוחמת בעבדות, בדיכוי נשים ובעבודת ילדים וכתומכת במאבקי מסדר אורנג' באירלנד. הרבה מכְּתביה יועדו לילדים ולבני נוער. היא הייתה סופרת חרוצה ופורייה, ובאחרית חייה, כשלא הייתה עוד מסוגלת לאחוז בידיה בעט, הִכתיבה את דבריה. שארלוט אליזבת טונה מתה חשוכת ילדים בגיל 56 בעיר החוף רמסגייט שבמחוז קנט, שם נקברה.
שיבת ציון

בזיכרונותיה סיפרה שארלוט אליזבת על עניינה בגורל היהודים ובארץ ישראל ובכתביה, דוגמת ספרהּ מ-1843 "אריה יהודה" (Judah’s Lion), הציגה את האמונה, לפיה ההתגלות השנייה של ישו וניצחון הכנסייה לא ייכונו ללא תחייתם הלאומית של היהודים במולדתם הקדומה. בכך הקדימה בשלושה עשורים את הסופרת הבריטית ג'ורג' אליוט, המוחזקת כאחת ממבשרי הציונות הראשונים בספרהּ "דניאל דרונדה" (1876). 
שארלוט אליזבת ענדה בקביעות סיכת-בגד שעליה נחרת הפסוק "אם אשכחך ירושלים תשכח ימיני". 
בעלה מצא לנכון לציין שיום מותה חל בט' באב. יש הרואים בהטפתה לרעיון הציוני מהלך שתכליתו להביא להמרת דתם של היהודים לנצרות כאמצעי להגשמת הנבואה המשיחית הנוצרית ובסופו של דבר לביטול הזהות היהודית[דרוש מקור].
ראו גם

ציונות נוצרית
לקריאה נוספת

L.H.J.Tonna, "Memoir of Charlotte Elizabeth", in: The Works of Charlotte Elizabeth, New York: M.W.Dodd, 1848
Hilary L. Rubinstein, "A pioneering Philosemite: Charlotte Elizabeth Tonna (1790–1846) and the Jews", Jewish Historical Studies, Vol. 35 (1996-1998), pp. 103-118
Mary Lenard, "Tonna [née Browne], Charlotte Elizabeth", Oxford DNB, 2004